মৌলিক নকশা এবং সৃজনশীল হাতের তৈরি পণ্যগুলির জন্য ই-কমার্স মার্কেটপ্লেস ‘দর্পণ’ তাদের যাত্রা শুরু করলো। এ উপলক্ষে আয়োজিত এক অনুষ্ঠানে চমৎকার ঐতিহ্যবাহী হস্তশিল্প পণ্য কেনা এবং বিক্রি করার জন্য দর্পণ’ তাদের ওয়েবসাইট www.mydorpon.com চালু করে। এই মার্কেটপ্লেসের মাধ্যমে হস্তশিল্প প্রেমীদের জন্য কেনাকাটা খুব সহজ এবং সুবিধাজনক হবে। ‘দর্পণ’ এমন একটি প্ল্যাটফর্ম যেখানে যে কোনো সৃজনশীল উদ্যোক্তা তার দোকানসমূহ স্থাপন থেকে শুরু করে পণ্য প্রদর্শন করা, সঠিক মূল্য নির্ধারণ, তাদের পণ্যের প্রমোশন, বিক্রি এবং সবশেষে ক্রেতাদের কাছে তাদের পণ্য পৌছে দিতে সক্ষম হবে। এই উদ্যোগের মূখ্য উদ্দেশ্য হলো মধ্যস্থতাকারী ছাড়াই সৃজনশীল হস্তশিল্পের উৎপাদকদের ক্ষমতায়ন করা।